ΓΡΑΠΤΗ ΕΡΩΤΗΣΗ E-1736/99

υποβολή: Ilda Figueiredo (GUE/NGL) προς την Επιτροπή

(1 Οκτωβρίου 1999)

Θέμα: Χορήγηση προς την Πορτογαλία ενισχύσεων για την ανάπτυξη τηςπαίθρου

Σύμφωνα με πληροφορίες που μετέδωσαν πρόσφατα ορισμένα μέσα ενημέρωσης της χώρας μου, η Ευρωπαϊκή Επιτροπή ενέκρινε πρόταση κατανομής των κονδυλίων για την ανάπτυξη τηςπαίθρου σύμφωνα με την οποία οι διατιθέμενοι για την Πορτογαλία πόροι ανέρχονται μόλις σε 40 δισεκατομμύρια εσκούδος.

Σύμφωνα όμως με τα όσα γνωρίζουμε, η πορτογαλική κυβέρνηση είχε προτείνει ένα πρόγραμμα σύμφωνα με το οποίο το ελάχιστο ποσό που θα έπρεπε να διατεθεί ώστε να επέλθει μία εξισορρόπηση στις χρηματοδοτικές μεταφορές στο πλαίσιο της ΚΓΠ, είναι 60 δισεκατομμυρίων εσκούδος ετησίως, δεδομένου ότι οι πορτογάλοι αγρότες ευρίσκονται στην τελευταία θέση μεταξύ των δικαιούχων της ΚΓΠ.

Καθώς η Πορτογαλία είναι μία χώρα μέ τεράστιες εκτάσεις μη αποδοτικών εδαφών και με ορεινή γεωργία, χρησιμοποιεί δε πρότυπα παραγωγής φιλικά προς το περιβάλλον αντιστοιχεί απόλυτα στις προτάσεις της πολιτικής για την ανάπτυξη τηςπαίθρου που φαίνεται ότι είχαν εγκριθεί από την Επιτροπή.

Για τον λόγο αυτό ερωτώ την Επιτροπή σύμφωνα με ποια κριτήρια ενέκρινε μόνον 40 δισ. εσκούδος ετησίως για την ανάπτυξη τηςπαίθρου στην Πορτογαλία, όντος γνωστού ότι πρόκειται για την χώρα που αντιμετωπίζει τα περισσότερα προβλήματα λόγω της αυξανόμενης απελευθέρωσης των αγορών αγροτικών προϊόντων ενώ τα εισοδήματα των πορτογάλων γεωργών άγουν την κατιούσα;

Απάντηση του κ. Fischler εξ ονόματος της Επιτροπής

(10 Νοεμβρίου 1999)

Η Επιτροπή αποφάσισε, στις 8 Σεπτεμβρίου 1999, την ενδεικτική χορήγηση στα κράτη μέλη πιστώσεων σχετικά με τα μέτρα γεωργικής ανάπτυξης στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων τομέας εγγυήσεων για την περίοδο 2000-2006, σύμφωνα με τα εξής κριτήρια: αριθμός γεωργικών εκμεταλλεύσεων, γεωργική έκταση και αγροτικός πληθυσμός καθώς και ποσοστά γεωργικής απασχόλησης. Σύμφωνα με την κατανομή αυτή, η Πορτογαλία λαμβάνει ετήσιο ποσό 200 εκατ..

Πρέπει να σημειωθεί ότι το ετήσιο αυτό ποσό αφορά μόνο τη χρηματοδότηση τεσσάρων μέτρων: την πρόωρη συνταξιοδότηση, τα γεωργο-περιβαλλοντικά μέτρα, την αναδάσωση γεωργικών εκτάσεων και τις ενισχύσεις στις μειονεκτικές περιοχές. Όλα τα άλλα μέτρα αγροτικής ανάπτυξης χρηματοδοτούνται από το ΕΓΤΠΕ τμήμα εγγυήσεων στο πλαίσιο της συνολικής χρηματοδότησης των Διαρθρωτικών Ταμείων για την Πορτογαλία. Πρέπει να σημειωθεί επίσης ότι το ετήσιο ποσό αντιπροσωπεύει αύξηση 46,5 % σε σχέση με την μέση ετήσια χρηματοδότηση της προηγούμενης περιόδου (1994-1999) για τα ίδια μέτρα.

Εξάλλου, πρέπει ναπενθυμίσουμε την ευελιξία που επικρατεί στο πλαίσιο των χρηματοδοτήσεων. Αφενός, η Επιτροπή είναι διατεθειμένη να προσαρμόσει, εντός τριών ετών, την απόφαση σχετικά με τις χρηματοδοτήσεις ανά κράτος μέλος, σύμφωνα με τις διατάξεις του άρθρου 46, παράγραφος 3 του κανονισμού (ΕΚ) αριθ. 1257/99 του Συμβουλίου, της 17ης Μαΐου 1999, σχετικά με τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ) και για την τροποποίηση και κατάργηση ορισμένων κανονισμών(1), εντός των ορίων των διαθέσιμων συνολικών πόρων. Αφετέρου, οι κανονισμοί εκτέλεσης των προγραμμάτων αγροτικής ανάπτυξης που δηλώθηκαν από την Επιτροπή τον Ιούλιο του 1999 προβλέπουν ότι, στην περίπτωση κατά την οποία οι μη χρησιμοποιηθέντες πόροι από τα κράτη μέλη κατά τη διάρκεια ενός έτους φθάνουν ένα ορισμένο επίπεδο, σε σύγκριση με τις αρχικές προβλέψεις τους, οι πόροι αυτοί θα μπορούν να διατεθούν στα κράτη μέλη που θα έχουν πρόσθετες ανάγκες (στο πλαίσιο των εγγράφων προγραμματισμού τους). Η ευελιξία αυτή θα επιτρέψει την αντιμετώπιση απρόβλεπτων καταστάσεων, έστω και εάν, για το σύνολο της περιόδου, τα κράτη μέλη πρέπει να τηρήσουν τα όρια της χρηματοδότησής τους όπως ορίζονται στην ισχύουσα απόφαση της Επιτροπής.

Εξάλλου, ο κανονισμός (ΕΚ) αριθ. 1259/99 του Συμβουλίου, της 17ης Μαΐου 1999, για την θέσπιση κοινών κανόνων για τα καθεστώτα άμεσης στήριξης στο πλαίσιο της κοινής γεωργικής πολιτικής(2) προβλέπει στο άρθρο 4 μία διαμόρφωση των πληρωμών στο πλαίσιο των κοινών οργανώσεων αγορών που επιτρέπει την ενίσχυση των πιστώσεωνπέρ 4 μέτρων αγροτικής ανάπτυξης που αναφέρονται στην πρώτη περίπτωση του δεύτερου εδαφίου.

(1) ΕΕ L 160 της 26.6.1999.

(2) ΕΕ L 160 της 26.6.1999.